open-index/open-wikipedia-markdown huggingface dataset:
Բոմարցո

**Բամորացո** (), կոմունա Իտալիայում, գտնվում է Լացիո մարզի Վիտերբո գավառում։ Բնակչությունը կազմում է 1615 մարդ (2001 թ․ դրությամբ), խտությունը կազմում է 40,49 մարդ/կմ²։ Զբաղեցնում է 39,89 կմ² տարածք։ Փոստային ինդեքս 01020։ Հեռախոսային կոդ (+39) 0761։

Բնակավայրի հովանավորը համարվում է Սուրբ Անսելմը։ Տոնը նշվում է ամեն տարի ապրիլի 24-ին։

## Արտաքին հղումներ
* Բնակավայրի պաշտոնական կայք 

## Ծանոթագրություններ
17-րդ հյուսիսային զուգահեռական

**17-րդ հյուսիսային զուգահեռականը** այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 17°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով, Կարիբյան ծովով և Ատլանտյան օվկիանոսով։
* Այս զուգահեռականի բոլոր կետերն ունեն հյուսիսային լայնության 17° (հս.լ. 17°) կոորդինատը։
* Այս զուգահեռականի լայնության մեկ աստիճանին համապատասխանում է 106 486 մ երկարությունը։

### Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
* ամառվա արևադարձի ժամանակ՝ 13 ժամ 09 րոպե
* ձմեռվա արևադարձի ժամանակ՝ 11 ժամ 07 րոպե

### Հատվող տարածքները
*  Մալի
*  Նիգեր
*  Չադ
*  Սուդան
*  Էրիթրեա
** Կարմիր ծով
*  Սաուդյան Արաբիա
*  Եմեն
*  Օման
* Հնդկական օվկիանոս
*  Հնդկաստան (Մահարաշթրա, Քարնաթաքա, Անդհրա Պրադեշ)
*  Մյանմար
*  Թայլանդ
*  Լաոս
*  Վյեթնամ
** Հարավ-Չինական ծով
*  Ֆիլիպիններ
** Խաղաղ օվկիանոս
*  Մեքսիկա
*  Գվատեմալա
*  Բելիզ
** Կարիբյան ծով
*  Անտիգուա և Բարբուդա
** Ատլանտյան օվկիանոս
*  Քաբո Վերդե
*  Մավրիտանիա
*  Մալի

## Տես նաև
* 18-րդ հյուսիսային զուգահեռական
* 16-րդ հյուսիսային զուգահեռական

## Ծանոթագրություններ

Կատեգորիա:Հյուսիսային զուգահեռականներ
Ջեյմս Միրլիս

**Ջեյմս Ալեքսանդր Միրլիս** (, ), շոտլանդացի ականավոր տնտեսագետ, Նոբելյան մրցանակի դափնեկիր՝ ասիմետրիկ տեղեկատվության ստացման ժամանակ խթանների տեսության բնագավառում կատարած մշակումների համար (1996)։

## Կենսագրություն
Սովորել է Էդինբուրգի և Քեմբրիջի (ստացել է դոկտորի աստիճան) համալսարաններում։ Դասավանդել է Քեմբրիջի և Օքսֆորդի համալսարաններում։

1982 թ. եղել է Էկոնոմետրիկ միության, իսկ 1988-1989 թվականներին՝ Տնտեսագիտական միջազգային ատլանտյան միության նախագահը։

## Աշխատություններ
* The Theory of Moral Hazard and Unobservable Behavior (1975)

## Ծանոթագրություններ

## Արտաքին հղումներ
* Ինքնակենսագրությունը Նոբելյան մրցանակի կայքում 

Կատեգորիա:Շոտլանդացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Էդինբուրգի համալսարանի շրջանավարտներ
Կատեգորիա:Քեմբրիջի համալսարանի շրջանավարտներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Բրիտանացի նոբելյան մրցանակակիրներ
16-րդ հյուսիսային զուգահեռական

**16-րդ հյուսիսային զուգահեռականը** այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 16°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։ Երկարության 74%-ն անցնում է օվկիանոսներով։
* Այս զուգահեռականի բոլոր կետերն ունեն հյուսիսային լայնության 16° (հս.լ. 16°) կոորդինատը։
* Այս զուգահեռականի լայնության մեկ աստիճանին համապատասխանում է 107 034 մ, ընդհանուր երկարությունն է 38 532 կմ, ինչը կազմում է հասարակածի երկարության 96%-ը։

### Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
* ամառվա արևադարձի ժամանակ՝ 13 ժամ 05 րոպե
* ձմեռվա արևադարձի ժամանակ՝ 11 ժամ 11 րոպե

### Սահմաններ
Երկրորդ համաշխարհային պատերազմի ժամանակ Վյեթնամն այս զուգահեռականով բաժանվել է չինական (երկրի հյուսիսային մասը) և բրիտանական (երկրի հարավային մասը) ազդեցության գոտիների։

### Հատվող տարածքները

* Աֆրիկա`
**  Սենեգալ
**  Մավրիտանիա
**  Քաբո Վերդե
**  Նիգեր
**  Չադ
**  Սուդան
**  Էրիթրեա·Կարմիր ծով·Էրիթրեա, Նորա կղ.·Կարմիր ծով
**  Եմեն
* Հնդկական օվկիանոս`
**  Հնդկաստան·Հնդկական օվկիանոս, Բենգալական ծովածոց
**  Մյանմա Իրավադի գետի դելտա·Հնդկական օվկիանոս·Մյանմա
**  Թայլանդ
**  Լաոս
**  Վյեթնամ
** Հարավ-Չինական ծով
**  Փիլիպիններ
* Խաղաղ օվկիանոս`
**  Մեքսիկա·Խաղաղ օվկիանոս·Մեքսիկա
**  Գվատեմալա
**  Բելիզ
** Կարիբյան ծով
**  Հոնդուրաս
** Կարիբյան ծով
**  Ֆրանսիա Գվադելուփ
* Ատլանտյան օվկիանոս`


## Ծանոթագրություններ

## Տես նաև
* 17-րդ հյուսիսային զուգահեռական
* 15-րդ հյուսիսային զուգահեռական

Կատեգորիա:Հյուսիսային զուգահեռականներ
Ռոբերտ Լուկաս Կրտսեր

**Ռոբերտ Լուկաս Կրտսեր** (, ), ամերիկացի ականավոր տնտեսագետ, Նոբելյան մրցանակի դափնեկիր՝ ռացիոնալ սպասումների վարկածի մշակման համար, որը բերել է մակրոտնտեսական վերլուծության փոփոխությանը և տնտեսական քաղաքականության վերաբերյալ պատկերացումների խորացմանը (1995)։

## Կենսագրություն
Սովորել է Չիկագոյի (ստացել է դոկտորի աստիճան) և Կալիֆորնիայի համալսարաններում։ Աշխատել է Կարնեգի Մելոնի և Չիկագոյի համալսարաններում։

Լուկասն իր դոկտորական աշխատանքի համար ուսումնասիրել է տնտեսագիտություն «գրեթե մարքսիստական» հիմունքներով։ Նա ենթադրում էր, որ տնտեսագիտությունը պատմության իրական շարժիչ ուժն է և մտադրված էր տնտեսագիտության մեջ խորանալուց հետո կրկին վերադառնալ պատմության ամբիոն։

Նախկին կինը՝ Ռիտա Լուկասը, 1988 թ. ամուսնալուծությունից հետո իրենց համաձայնագրում սահմանված կարգով պետք է ստանար Նոբելյան մրցանակի մի մասը, եթե Լուկասն այն ստանար հետագա 7 տարիների ընթացքում։ 1995 թ., երբ Լուկասն ստացավ Նոբելյան մրցանակը, մրցանակային գումարի մի մասն անցավ նախկին կնոջը։

1997 թ. եղել է Էկոնոմետրիկ միության, իսկ 2002 թ. Ամերիկայի տնտեսագիտական ասոցիացիայի նախագահը։

Լուկասի երկրորդ կինը՝ Ն․ Ստոկեյը, հայտնի տնտեսագետ է, Չիկագոյի համալսարանի պրոֆեսոր։

## Աշխատություններ
* 
* 
* 
* 

## Գրականություն
* 

## Ծանոթագրություններ

## Արտաքին հղումներ
* Ինքնակենսագրությունը Նոբելյան մրցանակի կայքում 
* Интервью с Робертом Лукасом-младшим // О чём думают экономисты. Беседы с нобелевскими лауреатами / под ред.П. Самуэльсона и У. Барнетта. - М.։ Юнайтед Пресс, 2009. - С. 98−108., (ISBN 978-5-9614-0793-8)
* Kasper, Sherryl. *The Revival of Laissez-Faire in American Macroeconomic Theory: A Case Study of Its Pioneers* (2002) ch. 7 

Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Չիկագոյի համալսարանի շրջանավարտներ
Գիսանդո (Ավիլա)

**Գիսանդո** (), քաղաք և համայնք Իսպանիայում, մտնում է Ավիլա պրովինցիայի մեջ, որն էլ իր հերթին մտնում է Կաստիլիա ի Լեոն ինքնավար համայնքի մեջ։ Համայնքը մտնում է Արենաս դե Սան Պեդրո շրջանի կազմի մեջ։ Տարածքը՝ 37,38 կմ2։ Բնակչությունը՝ 596 (2010)։

## Բնակչություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի քաղաքներ
Թոքավորներ

**Թոքավորներ** (), փափկամորթների տիպի փորոտանիների ենթադաս։ Ունեն լավ զարգացած, պարուրաձև խեցի, կափարիչը բացակայում է։ Շնչառությունը կատարվում է ինքնատիպ թոքերով։ Թիկնոցային խոռոչը վեր է ածվելn թոքային խոռոչի, որի վերին պատը սպունգանման ծալքավոր է, հարուստ արյունատար անոթներով և մեծացնում է թթվածին կլանելու մակերևույթը։

Թոքավորները երկսեռ են, զարգանում են առանց թրթուրային շրջանի։ Հայտնի է մոտ 15 հազար տեսակ, որից 10 հազարը՝ Խորհրդային Սոցիալիստական Հանրապետությունների Միությունում։ Ապրում են ջրում և ցամաքում, տարածված են տաք, խոնավ վայրերում, քաղցրահամ ջրերում, ծովերում։ Մեծ մասը մարդկանց և ընտանի կենդանիների վարակիչ հիվանդությունների փոխանցողներ են։ Կան գյուղատնտեսությանը վնաս հասցնող տեսակներ։

Կատեգորիա:Կենդանիների տիպեր
Հին Եգիպտոսի ժամանակագրություն

Հին Եգիպտոսի պատմությունը ընդունված է բաժանել մի քանի ժամանակաշրջանների։ Ժամանակակից եգիպտագիտությունը Հին Եգիպտոսի պատմությունը բաժանում է հետևյալ էտապների՝
#Մինչպատմական Եգիպտոս
#Մինչդինաստիական շրջան (մ.թ.ա. V-IV դարեր)
#Վաղ թագավորություն
#Հնագույն թագավորություն 
#Առաջին անցումային ժամանակաշրջան
#Միջին թագավորություն
#Երկրորդ անցումային ժամանակաշրջան
#Նոր թագավորության ժամանակաշրջան
#Երրորդ անցումային ժամանաշրջան
#Ուշ շրջան կամ Ուշ թագավորություն
#Պտղոմեական ժամանակաշրջան
Ժամանակաշրջանների բաժանումը եգիպտագիտության մեջ գոյություն ունեն տարբեր թեորիաներ ժամանակաշրջանների բաժանումը, բայց հիմնական բաժանումը սա է։ Շատ գիտնականներ Եգիպտոսի պատմությունը սկսում են վաղ թագավորությունից սկսած մ.թ.ա. 4-րդ հազարամյակից։ Դասական Եգիպտոսի անկման ժամանակաշրջանը հայտնի է մ.թ.ա. 31 թվականը, երբ Եգիպտոսի վերջին փարավոն Կեսարիոնը ավարտեց իր կառավարումը և Եգիպտոսը վերածվեց Հռոմեական պրովինցիայի։

## Գրականություն

* Брэстед Дж. История Египта с древнейших времен до персидского завоевания. — М., 1915.
* Древние цивилизации. — М., 1989, Глава III 37.
* Котрелл Л. Во времена фараонов. — М., 1982.
* Масперо Г. Египет. — М., 1915.
* Перепелкин Ю. Я. История Древнего Египта.— СПб.։ «Летний сад», 2000. ISBN 5-89740-011-3
* Рэй Дж. Д. Египет в период с 525 до 404 г. до н. э. // Кембриджская история древнего мира. Т. IV։ Персия, Греция и Западное Средиземноморье ок. 525—479 гг. до н. э. М., 2011. С. 309—346. ISBN 978-5-86218-496-9
* Солкин В. В. Египет։ вселенная фараонов. — М., 2001.
* Томсинов В. А. Государство и право Древнего Египта. М.։ Зерцало-М, 2011. — 512 с.
* Тураев Б. А. История древнего Востока. Т. II. — Л., 1935.
* Шоу Я. Древний Египет. — М., 2006. ISBN 5-17-031742-5
* Богословский Е. С. Статуэтка дворцового служителя времени Тутанхамона (Stat. Louvre I 852). // ВДИ. 1990. 2.
* Геродот. История в девяти книгах. / Перевод и комментарии Г. А. Стратановского. — М., 2002. ISBN 5-17-005085-2
* Густерин П. В. Египетский музей. История создания // Мир музея. 2011, № 6.

## Ծանոթագրություններ

Կատեգորիա:Հին Եգիպտոսի ժամանակագրություն
14-րդ հյուսիսային զուգահեռական

**14-րդ հյուսիսային զուգահեռականը** այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 14°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով և Ատլանտյան օվկիանոսով։ 
* Այս զուգահեռականի բոլոր կետերն ունեն հյուսիսային լայնության 14° (հս.լ. 14°) կոորդինատը։
* Այս զուգահեռականի լայնության մեկ աստիճանին համապատասխանում է 108 034 մ, ընդհանուր երկարությունն է 38 892 կմ, ինչը կազմում է հասարակածի երկարության 97%-ը։

### Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
* ամառվա արևադարձի ժամանակ՝ 12 ժամ 57 րոպե
* ձմեռվա արևադարձի ժամանակ՝ 11 ժամ 18 րոպե

### Զուգահեռականով հատվող տարածքները
* Բուրքինա Ֆասո
* Նիգեր
* Չադ
* Սուդան
* Եթովպիա
* Էրիթրեա
* Կարմիր ծով
* Եմեն
* Կարմիր ծով
* Եմեն
* Հնդկական օվկիանոս
* Հնդկաստան Քարնաթաքա, Ադհրա Փրադեշ, Քարնաթաքա՝ մոտ 3 կմ, Ադհրա Փրադեշ
* Հնդկական օվկիանոս, Բենգալական ծովածոց
* Մյանմար
* Հնդկական օվկիանոս, Բենգալական ծովածոց
* Մյանմար
* Թայլանդ
* Կամբոջա
* Լաոս
* Կամբոջա
* Վյեթնամ
* Հարավ-Չինական ծով
* Փիլիպիններ
* Խաղաղ օվկիանոս
* Փիլիպիններ
* Խաղաղ օվկիանոս Հյուսիսային 
* Գվատեմալա
* Սալվադոր
* Հոնդուրաս
* Նիկարագուա
* Հոնդուրաս
* Նիկարագուա
* Կարիբյան ծով 
* Սենեգալ
* Մալի
* Բուրքինա Ֆասո

## Տես նաև
* 15-րդ հյուսիսային զուգահեռական
* 13-րդ հյուսիսային զուգահեռական

## Ծանոթագրություններ

Կատեգորիա:Հյուսիսային զուգահեռականներ
Մինչդինաստիական ժամանակաշրջան (Եգիպտոս)

**Մինչդինաստիական ժամանակաշրջան**-Եգիպտոսի պատմության սկզբնական՝ առասպելական շրջան։

### Առաջին մինչդինաստիական շրջանը
Մ.թ.ա. V և IV հազարամյակներում քայքայվող կարգերին փոխարինելու եկան նոր կարգերը։ Այս ժամանակաշրջանը պատմության մեջ հայտնի է ամառնական շրջան անվամբ։ Ստեղծվում են առաջին բնակավայրերը, որոնք սկսում են պարսպապատվել, որը վկայում է զարգացման արագ տեմպերի մասին։ Աճում են բնակավայրերի թիվը, որոնց մեծամասնությունը բադարիական էին։ Ավելի շատ է մեծանում օգտագործվող գործիքների ցանկը, սկսվում են օգտագործել մետաղյա տարբեր իրեր։ Մի խոսքով տեղի են ունենում բազմաթիվ փոփոխություններ, սակայն հասարակությունը պահպանում է իր սոցիալական միօրինակությունը։ Այս մշակույթը իր անունն ստացել  իր տեղակայման վայրից Միջին Եգիպտոսում։

### Երկրորդ մինչդինաստիական շրջան
Մ.թ.ա. IV հազարամյակի կեսերին ամրատական մշակույթին փոխարինելու է գալիս գերզեական մշակույթը (Նակադա II)։ Այս մշակույթը իր անունը ևս ստացել է իր տեղակայման վայրից Նեղոսի արևմտյան ափից ոչ հեռու գտնվող Ալ Գիրզա քաղաքում։ Հաջորդել է ամառնական շրջանին, նախորդել սեմանիական շրջանին։ Ընդգրկում է մ.թ.ա. 3600-3300 թվականները և ստացել է հետևյալ բաժանումը՝ 
* Վաղ շրջան - մ.թ.ա.3600-3500 թվականներ
* Միջին շրջան - մ.թ.ա. 3500-3400 թվականներ
* Ուշ շրջան - մ.թ.ա. 3400-3300

Գերզեական ժամանակաշրջանի քայքայումը համընկնում է Եգիպտոսի միավորման հետ։ 
Այս ժամանակաշրջանից մնացել են մեծ քանակությամբ հնագիտական արժեք ունեցող գտածոներ։ Պահպանվել են բնակավայրեր և գերեզմաններ։ Այս շրջանի հուշարձանները վկայում են, որ այս ժամանակաշրջանը հաջորդել է ամառնական ժամանակաշրջանին։ 
Մի քանի գտածոներ անգամ վերագրվել են ամառնական կամ բադարիական շրջաններին (մ.թ.ա. 3800-3650 թվականներ)։1849 թվականին առաջին անգամ հնագիտական պեղումներով զբաղվել է Ուիլյամ Ֆլինդերս Պիտրին։
Հիմնական հնագիտական տարբերությունը ամառնական և գերզեական մշակույթների միջև գերզեական շրջանի գտածոներն են մասնավորապես խեցեղենը, ինչպես նաև այս ժամանակաշրջանի հիերոգլիֆները։ Այս ժամանակաշրջանի խեցեղենի վրա կար ժամանակին համահունչ հիերոգլիֆներ խեցեղենի վրա, սրանք զարմանալիորեն նման էին շումմերների խեցեղենին։

### Զրո դինաստիա
Առաջին անգամ «0 դինաստիա» տերմինը օգտագործվել է Ու. Մ. Ֆլինդերս Պիտրի կողմից։ Սրա պատճառը մինչ առաջին դինաստիան հայտնաբերված փարավոնների գործունեությունների հետքերն են։ Փաստացի «0 դինաստիա»-ն ժառանգական չի եղել այս ժամանակաշրջանի կառավարողները, ամենայն հավանականությամբ, կապված չեն եղել որևէ ազգակցական կապով։ 
«0 դինաստիա»-ի հետ կապված շատ գիտնականներ այն կարծիքն են արտահայտել, որ այս ժամանակաշրջանի դեպքերը ավելի շատ էպիկական է։ Այս ժամանակաշրջանի մասին մենք շատ տեղեկություններ չունենք։ Ժամանակակից մի քանի հեղինակներ այն միտքն են արտահայտում, որ այս ժամանակաշրջանը երկար չի տևել և տվել են սրա ժամանակագրական տարբերությունը։
«0 դինաստիա»-ի փարավոնների կառավարման հետևանքով Եգիպտոսը միավորվեց։ Հիմա եգիպտագետները բաժանում են մի քանի թագավորությունների Վերինեգիպտական՝ Իերոկպոլյան՝ Նեհենե մայրաքաղաքով, ավելի ուշ հավանաբար իշխանությունն անցավ Չենի դինաստիային, գոյություն է ունեցել նաև ներքինեգիպտական թագավորություն Պեր-Ուաջիտ կենտրոնով, հետագայում այն գրավվեց Վերին Եգիպտոսի կողմից։

## Ծանոթագրություններ

Կատեգորիա:Եգիպտոսի պատմություն
Թորոս Ռոսլին (միություն)

**Թորոս Ռոսլին**, ֆրանսահայ նկարիչների միություն։ Հիմնվել է 1968 թվականին, Փարիզում։ Նպատակն էր կապ ստեղծել գաղթավայրերում ապրող հայ արվեստագետների և Խորհրդային Հայաստանի միջև, մասսայականացնել հայ արվեստը, կազմակերպել ցուցահանդեսներ։ Միության կազմում ընդգրկվել են երեսունից ավելի արվեստագետներ՝ Գառզուն, Ժանսեմը, Զ. Մութաֆյանը, Ռ. Ժերանյանը, Պ. Կոստանյանը, Ժ. Փափազյանը, Ժ. Ժիրակոն, Դ. Պետիկյանը, Բ. Բոտոսյանը և ուրիշներ։ Անդրանիկ նախագահ է ընտրվել գեղանկարիչ և դիզայներ Ժորժ (Հակոբ) Հակոբեանը (1912-1971)։

Միության ջանքերի շնորհիվ Խորհրդային Հայաստանում, 1960-ականների վերջերին և 1970-ականներին կազմակերպվել են Գառզուի, Զարեհ Մութաֆյանի, Ռիշար Ժերանյանի և այլ հայ արվեստագետների անհատական ցուցահանդեսները, ինչպես նաև ֆրանսիահայ արվեստի խմբակային ցուցահանդեսներ Երևանում, Փարիզում և այլուր։ Միության կարևոր նախաձեռնություններից էր նկարիչ Գեորգի Յակուլովի Փարիզում գտնվող ժառանգության հավաքագրման կազմակերպումը (Գ. Յակուլովի ընկերների միության միջոցով) ու փոխանցումը 1972–ին, Հայաստանի պետական պատկերասրահին։ 

Կատեգորիա:Ֆրանսահայ կերպարվեստ
Կատեգորիա:Ֆրանսահայ մշակութային կազմակերպություններ
Թորման կաթսա

**Թորման կաթսա**, նախատեսված է հասարակ թորման միջոցով տարբեր եռման ջերմաստիճան ունեցող հեղուկ նյութերն իրարից բաժանելու համար։ Կաթսայում եռում է ելային հատուկ նյութերի խառնուրդը։ Առաջացած գոլորշին անընդհատ մտնում է սառնարան, խտանում և հոսում դեպի ընդունարան։ Թորման կաթսան օգտագործվում է սննդի արդյունաբերության մեջ, նավթի վերամշակման ժամանակ և ժողովրդական տնտեսության տարբեր բնագավառներում։

Կատեգորիա:Քիմիական սարքավորումներ
Կենտրոնական դիվիզիոն (NHL)

**Կենտրոնական դիվիզիոն** (անգլ.` *Central Division*), Հոկեյի ազգային լիգայի (NHL) Արևմտյան կոնֆերենցիայի երկու դիվիզիոններից մեկը։

Ձևավորվել է 1993 թվականին՝ հաջորդելով Նորիսյան դիվիզիոնին։ 2013 թվականին լիգայի ներսում կայացած վերադասավորումներից հետո դիվիզիան ընդլայնվում է, և ակումբների թիմն հասնում է 7-ի։ Դիվիզիայի կազմի մեջ մտնող երեք թիմ՝ «Մինեսոտա Ուայլդը», «Նեշվիլ Պրեդատորզը» և «Վինիպեգ Ջեթսը» (որպես «Ատլանտա Թրեշերս») հիմնադրվել էին NHL-ի վերջին ընդլայնման շրջանակներում՝ 1998-2000 թվականներին։

## Ներկայիս թիմերը
* Չիկագո Բլեքհոքս
* Կոլորադո Էվելանշ
* Դալաս Սթարզ
* Մինեսոտա Ուայլդ
* Նեշվիլ Պրեդատորզ
* Սենթ Լուիս Բլյուզ
* Վինիպեգ Ջեթս

## Դիվիզիայի տիտղոսներ
**Թավատառով նշված թիմերը ներկայումս դիվիզիայի գործող անդամ են**

## Աղբյուրներ

* Հոկեյի ազգային լիգայի պատմություն 

Կատեգորիա:Հոկեյի ազգային լիգա (NHL)
Խաղաղօվկիանոսյան դիվիզիոն (NHL)

**Խաղաղօվկիանոսյան դիվիզիոն** (անգլ.` *Pacific Division*), Հոկեյի ազգային լիգայի (NHL) Արևմտյան կոնֆերենցիայի երկու դիվիզիոններից մեկը։

Ձևավորվել է 1993 թվականին՝ հաջորդելով Սմիթյան դիվիզիոնին (Հյուսիսարևմտյան դիվիզիոնի հետ)։ Համարվում է թերևս միակ դիվիզիոնը լիգայում, որում ընդգրկված չէ «Օրիգինալ վեցյակի» որևէ ակումբ։

## Ներկայիս թիմերը
* Անահայմ Դաքս
* Արիզոնա Կոյոտիս
* Կալգարի Ֆլեյմզ
* Էդմոնտոն Օյլերս
* Լոս Անջելես Քինգս
* Սան Հոսե Շարքս
* Վանկուվեր Քենաքս

## Դիվիզիայի տիտղոսներ
**Թավատառով նշված թիմերը ներկայումս դիվիզիայի գործող անդամ են**

## Աղբյուրներ

* Հոկեյի ազգային լիգայի պատմություն 

Կատեգորիա:Հոկեյի ազգային լիգա (NHL)
11-րդ հյուսիսային զուգահեռական

**11-րդ հյուսիսային զուգահեռականը** այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 11°-ի անկյուն։ 
Անցնում է Աֆրիկայով, Ասիայով, Հնդկական օվկիանոսով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 
* Այս զուգահեռականի բոլոր կետերն ունեն հյուսիսային լայնության 11° (հս.լ. 11°) կոորդինատը։
* Այս զուգահեռականի լայնության մեկ աստիճանին համապատասխանում է 109 288 մ, ընդհանուր երկարությունն է 39 344 կմ, ինչը կազմում է հասարակածի երկարության 98.2%-ը։

### Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
* ամառվա արևադարձի ժամանակ՝ 12 ժամ 46 րոպե
* ձմեռվա արևադարձի ժամանակ՝ 11 ժամ 29 րոպե

### Զուգահեռականով հատվող տարածքները
* Գանա
* Թոգո
* Բուրքինա Ֆասո
* Բենին
* Նիգերիա
* Քամերուն
* Չադ
* Կենտրոնաաֆրիկյան Հանրապետություն, երկրի ամենահյուսիսով, մոտ 8 կմ
* Չադ
* Սուդան
* Հարավային Սուդան
* Սուդան
* Եթովպիա
* Ջիբութի
* Եթովպիա
* Ջիբութի
* Սոմալի, Սոմալիլենդ
* Ադենի ծոց
* Սոմալի
* Հնդկական օվկիանոս, Արաբական ծով
* Հնդկաստան
* Հնդկական օվկիանոս, Բենգալական ծովածոց
* Մյանմար
* Թայլանդ
* Թայլանդի ծոց
* Կամբոջա
* Վյեթնամ, մոտ 10 կմ
* Կամբոջա
* Վյեթնամ
* Հարավ-Չինական ծով
* Փիլիպիններ
* Խաղաղ օվկիանոս
* Նիկարագուա
* Քոստա Րիքա
* Նիկարագուա
* Քոստա Րիքա
* Նիկարագուա
* Կարիբյան ծով
* Կոլումբիա
* Կարիբյան ծով
* Կոլումբիա
* Վենեսուելա
* Կարիբյան ծով
* Վենեսուելա
* Կարիբյան ծով
* Վենեսուելա
* Կարիբյան ծով
* Ատլանտյան օվկիանոս
* Գվինեա Բիսաու
* Գվինեա
* Մալի
* Գվինեա
* Մալի
* Բուրքինա Ֆասո
* Գանա, մոտ 8 կմ
* Բուրքինա Ֆասո
* Գանա
* Բուրքինա Ֆասո
* Գանա
* Բուրքինա Ֆասո
* Գանա
* Բուրքինա Ֆասո
* Գանա

## Տես նաև
* 12-րդ հյուսիսային զուգահեռական
* 10-րդ հյուսիսային զուգահեռական

## Ծանոթագրություններ

Կատեգորիա:Հյուսիսային զուգահեռականներ
Վինիպեգ Ջեթս

**«Վինիպեգ Ջեթս»** (անգլերեն՝ *Winnipeg Jets*), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է Կանադայի Մանիտոբա նահանգի վարչական կենտրոն Վինիպեգ քաղաքում։ Հիմնադրվել է Ատլանտայում՝ 1999 թվականին, որպես «Ատլանտա Թրեշերս»։ 2011–12 մրցաշրջանին ընդառաջ տեղափոխվել է Վինիպեգ։

Տան հանդիպումները «Ջեթսն» անցկացնում է «Էմ Թի Սի արենա» մարզապալատում։

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Մորիս Թորեզ

**Մորիս Թորեզ** (, ), ֆրանսիացի քաղաքական գործիչ, 1919 թվականից խորհրդային, 1920 թվականից՝ կոմունիստական կուսակցության անդամ, 1924 թվականից՝ ՖԿԿ ԿԿ-ի, 1925 թվականից՝ քաղբյուրոյի անդամ, 1925-1930 թթ.՝ ՖԿԿ ԿԿ-ի քարտուղար, 1930-1964 թվականներին՝ ՖԿԿ գլխավոր քարտուղար, իսկ 1964 թվականից՝ ՖԿԿ նախագահ, 1932 թվականից ֆրանսիական պառլամենտի պատգամավոր։

Երկրորդ համաշխարհային պատերազմի ժամանակ Ֆրանսիայի կոմկուսը Թորեզի գլխավորությամբ հանդես է եկել գերմանական օկուպացիայի դեմ։ Խուսափելով հետապնդումներից Թորեզը ՖԿԿ ԿԿ-ի որոշմամբ տարագրվել է Խորհրդային Միություն։ 1944 թվականին վերադարձել է Ֆրանսիա։ 1945-1947 թվականներին եղել է կառավարության կազմում (անպորտֆել մինիստր, Մինիստրների խորհրդի փոխնախագահ), նախաձեռնել աշխատավորության շահերի օգտին միջոցառումներ։ 1928-1943 թվականներին ընտրվել է Կոմինտերնի գործկոմի (ԿԻԳԿ), 1939-1943 թվականներին՝ դրա նախագահության անդամ։

## Ծանոթագրություններ

Կատեգորիա:Ֆրանսիացի կոմունիստներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիայի քաղաքական գործիչներ
Արմեն Հակոբյան (քաղաքացիական ծառայող)

**Արմեն Վաչիկի Հակոբյան** (), ՀՀ իրավապահ մարմինների գործիչ, ՀՀ ոստիկանության ներքին անվտանգության վարչության պետ

## Կրթություն
* 1996 թ. – ավարտել է ԵՊՀ իրավաբանական ֆակուլտետը։

## Ծառայությունը
* 1996-1999 թթ. - ՀՀ ՊՆ ռազմական ոստիկանության վարչության քննչական բաժնի քննիչ։
* 1999-2007 թթ. – ՀՀ զինվորական դատախազության հատկապես կարևոր գործերով քննիչ։
* 2007-2008 թթ. – Ստեփանակերտի քննչական բաժնի պետ-հրամանատարի տեղակալ։
* 2008-2011 թթ. – ՀՀ հատուկ քննչական ծառայության հատկապես կարևոր գործերով քննիչ։
* 2011 թթ. - ՀՀ պաշտպանության նախարարի տեղակալի վարչական ապարատի ավագ սպա։
* 2011 թթ. - ՀՀ հատուկ քննչական ծառայության հատկապես կարևոր գործերով քննիչ։
* 2011 թ. նոյեմբերի 7-ին նշանակվել է ՀՀ ոստիկանության ներքին անվտանգության վարչության պետ։
* 2015 թ. հուլիսի 2-ին ՀՀ ոստիկանության պետի հրամանով ազատվել է ՀՀ ոստիկանության ներքին անվտանգության վարչության պետի պաշտոնից։
* 2015 թ. հուլիսի 2-ին ՀՀ ոստիկանության պետի հրամանով նշանակվել է ՀՀ ոստիկանության «Ճանապարհային ոստիկանություն» ծառայության պետ։
* 2016 թ. նոյեմբերի 7-ին ՀՀ ոստիկանության պետի հրամանով նշանակվել է ՀՀ ոստիկանության ներքին անվտանգության վարչության պետ

## Պարգևներ և կոչումներ
* Ունի ոստիկանության գնդապետի հատուկ կոչում։
* «Հասարակական կարգի գերազանց պահպանման համար» մեդալ (2014)։
* ՀՀ ոստիկանության և այլ նախարարությունների ու գերատեսչությունների պարգևներով։

Ամուսնացած է, ունի մեկ որդի և մեկ դուստր։

## Ծանոթագրություններ

Կատեգորիա:Հայաստանի ոստիկանություն
Թորոս Տարոնացի

մինի|Նկարազարդում «Եսայի Նչեցու Աստվածաշնչից»
**Թորոս Տարոնացի**, Մշեցի (ծննդի և մահվան թվականները անհայտ են), հայ մանրանկարիչ, գրիչ և տաղասաց։ XIV դարի առաջին կեսի Գլաձորի մանրանկարչության դպրոցի խոշոր ներկայացուցիչ։

## Կենսագրություն
Հայտնի է, որ Թորոս Տարոնացին Մուշ քաղաքից է, որի համար նրան երբեմն Մշեցի են անվանել։ Հայրը եղել է Սարգիս քահանան, մայրը՝ Մարիամը։ Սովորել է Գլաձոր, Եսայի Նչեցու մոտ։ Հայտնի են նրա ընդօրինակած և ծաղկած 19 ձեռագիր, որոնցից ինը պահվում է Երևանի Մեսրոպ Մաշտոցի անվան Մատենադարան։ Մեզ հայտնի նրա առաջին ձեռագիրը «Եսայի Նչեցու Ավետարանն» է (1307 թվական, Վենետիկի Ս. Ղազար վանք, ձեռագիր 1917 թվական), որը ուսումնասիրել է Ս.Տեր-Ներսեսյանը։ Գործունեությունը մոտ 40 տարի է տևել։ Վերջին անգամ անունը հանդիպում է 1346 թվականին, նրա ծաղկած ժողովածուում։ Լավագույն ստեղծագործություններից է «Եսայի Նչեցու Աստվածաշնչի» (1318, Երևանի Մեսրոպ Մաշտոցի անվան Մատենադարան, ձեռագիր համար 206) նկարազարդումը, որը պարունակում է 11 թեմատիկ մանրանկարներ, 4 ավետարանիչների պատկերներ և գրեթե յուրաքանչյուր էջում՝ զարդանկարներ։ Լուսանցազարդերը մեծ մասամբ կազմված են բուսական մոտիվներից։ Գլխագրերը բազմազան են։ Թերթերի կոմպոզիցիոն կառույցը մոնումենտալ տպավորություն է թողնում։ Գունային գամմայում իշխում են կապույտը, կարմիրը, մանուշակագույնը՝ ոսկու առատ օգտագործմամբ։ Ձեռագրում վեց խորաններ են, յուրաքանչյուր երկուսը՝ սիմետրիկ։ Բյուզանդական մանրանկարչության սկզբունքների որոշ առկայությամբ հանդերձ, ազգային վաղեմի ավանդույթները հաստատուն տեղ են գրավում Թորոս Տարոնեցու արվեստում։ Նկատելի է ժողովրդական արվեստի հնարքների օգտագործումը։ Հորինվածքները պարզ են՝ գրեթե միշտ կառուցված համաչափ ուրվանկարով։ Թորոս Տարոնացին առանձին կենդանությամբ է պատկերել Տիրամորն ու մանկանը (ներմուծելով կենցաղային մոտիվներ), նվագող Դավիթ մարգարեին, միջնադարյան մտածող Եսայի Նչեցուն։ Առավել արտահայտիչ է նրա ծաղկած ձեռագրերի զարդարվեստը (Մեծ Հայքի և Կիլիկիայի զարդարվեստի յուրահատուկ սինթեզ)։

## Գրականություն
* Ավետիսյան Ա., Հայկական մանրանկարչության Գլաձորի դպրոցը, Ե., 1971:
* Der-Nersessian S., Manuscrits arme՝niens Mustre՝s du X lle- X llle et XIV esie ’c les de la Bibliotheque des Peres Mekhitharistes de Venise, P., 1936.

## Ծանոթագրություններ

Կատեգորիա:Հայ մանրանկարիչներ
Կատեգորիա:Հայ գրիչներ
Կատեգորիա:Հայ տաղասացներ
Ռոբերտ Մերտոն

**Ռոբերտ Քարհարթ Մերտոն** (, ), ամերիկացի ականավոր տնտեսագետ, Նոբելյան մրցանակի դափնեկիր՝ երկրորդային արժեթղթերի արժեքի որոշման նոր մեթոդի մշակման համար (1997)։ Հայտնի սոցիոլոգ Ռոբերտ Քինգ Մերտոնի որդին է։

## Կենսագրություն
Սովորել է Կոլումբիայի համալսարանում և Կալիֆորնիայի տեխնոլոգիական ինստիտուտում։ Դոկտորի աստիճանն ստացել է Մասաչուսեթսի տեխնոլոգիական ինստիտուտում։ Հարվարդի համալսարանի բիզնեսի դպրոցի պրոֆեսոր։

2003 թվականին Մերտոնը ներգրավված էր ամերիկյան Long Term Capital Management հեջ հիմնադրամի շուրջ առաջացած սկաինդալի մեջ։ Նա հիմնադրամի գործընկերներից մեկն էր, մյուսը՝ կրկին Նոբելյան մրցանակակիր Մայրոն Շոուլզն էր։ Հիմնադրամը մեղադրվում էր հարկեր չմուծելու մեջ, իսկ դատական գործընթացում որպես խորհրդական հանդես էր գալիս 2001 թվականի տնտեսագիտության բնագավառում Նոբելյան մրցանակակիր Ջոզեֆ Ստիգլիցը։

## Աշխատություններ
* Finance (Ց․ Բոդիի հետ համատեղ) (1998)
* The Global Financial System։ A Functional Perspective (6 հեղինակների հետ համատեղ) (1995)

## Ծանոթագրություններ

## Արտաքին հղումներ
* Ինքնակենսագրությունը Նոբելյան մրցանակի կայքում 

Կատեգորիա:Ամերիկացի տնտեսագետներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի նոբելյան մրցանակակիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Հրեա նոբելյան մրցանակակիրներ
Բաղդադյան թանգարան

**Բաղդադյան թանգարան** (), բնապատմական թանգարան, որը բացվել է 1970 թվականին Տիգրիս գետի ափին, տեղադրված է Ալ-Մուստանսիր համալսարանից ոչ հեռու։ Բաղդադյան թանգարանի հիմնադրման հիմնական նպատակն է հին Բաղդադի բնակիչների կյանքի ու ապրելակերպի մասին տեղեկությունների պահպանումն է։ Թանգարանում պահվում են պատմական փաստաթղթեր, որոնք մանրամասներ են հաղորդում քաղաքացիների ավանդական կենսակերպի` կարևորելով իրաքցիների ժառանգությունը։ Այդ փաստաթղթերի շնորհիվ իրաքյան նկարիչներն ու քանդակագործները վերստեղծել են իրական տեսարաններ մոմե ֆիգուրներից, նյութերից և աքսեսուարներից։ Թանգարանի հաճախորդները հնարավորություն ունեն տեսնել մշակույթի հարստությունները, սոցիալական համախմբվածությունը և Բաղդադի անցյալ դարաշրջանի բնակիչների կյանքի պարզությունը։

## Պատկերասրահ

Baghdadi Museum المتحف البغدادي.jpg|Թանգարանի ցուցանակը
Al Baghdadi museum mosaic.jpg|Խճանկար
Baghdadi Iraqi Zaffa.jpg|Իրաքյան զաֆֆա պար
Baghdadi Museum Iraq.jpg|Ալ-Խադեր սկուտեղներ 
Photos from the Al Baghdadi Museum- Baghdadi cafe.jpg|Իրաքի ազգագրական երաժշտական խմբի անդամների քանդակներ
Photos from the Al Baghdadi Museum- Baghdadi cafe.jpg|Բաղդադյան սրճարան․ խմբաքանդակ
Photos from the Al Baghdadi Museum-Vendor Trchi.jpg|Սպանախ (թրչի) վաճառողի քանդակ


## Արտաքին հղումներ
* A Campaign to restore life to the Baghdadi Museum // IRAQdirectory.com, 24 Apr 2008 

Կատեգորիա:Իրաքի թանգարաններ
Կատեգորիա:1970 հիմնադրված թանգարաններ
Կատեգորիա:Բաղդադ
Մայրոն Շոուլզ

**Մայրոն Սեմյուել Շոուլզ** (, ), կանադական ծագմամբ ամերիկացի ականավոր տնտեսագետ, Նոբելյան մրցանակի դափնեկիր՝ երկրորդային արժեթղթերի արժեքի որոշման նոր մեթոդի մշակման համար (1997)։ Շոուլզը Բլեք-Շոուլզ ֆինանսական մոդելի հեղինակներից մեկն է։

## Կենսագրություն
Սովորել է ՄակՄաստերի (Համիլտոն, Կանադա) և Չիկագոյի համալսարաններում, որտեղ ստացել է գիտությունների թեկնածուի աստիճան։ Աշխատել է Մասաչուսեթսի տեխնոլոգիական ինստիտուտում, Չիկագոյի և Ստենֆորդի համալսարաններում, որտեղ հիմա կրում է Ֆրենկ Բաքի անվան պատվավոր պրոֆեսորի կոչումը։

2003 թվականին Շոուլզը ներգրավված էր ամերիկյան Long Term Capital Management հեջ հիմնադրամի շուրջ առաջացած սկանդալի մեջ։ Նա հիմնադրամի գործընկերներից մեկն էր, մյուսը՝ կրկին Նոբելյան մրցանակակիր Ռոբերտ Մերտոնն էր։ Հիմնադրամը մեղադրվում էր հարկեր չմուծելու մեջ, իսկ դատական գործընթացում որպես խորհրդական հանդես էր գալիս 2001 թվականի տնտեսագիտության բնագավառում Նոբելյան մրցանակակիր Ջոզեֆ Ստիգլիցը։

## Աշխատություններ
* Taxes and Business Strategies'' (Մ․ Վոլֆսոնի հետ համատեղ) (1991)
* Financial Infrastructure and Economic Growth (1996)

## Ծանոթագրություններ

## Արտաքին հղումներ
* Կենսագրությունը Նոբելյան մրցանակի կայքում

Կատեգորիա:Ամերիկացի տնտեսագետներ
Կատեգորիա:Կանադացի տնտեսագետներ
Կատեգորիա:Ամերիկացի նոբելյան մրցանակակիրներ
Կատեգորիա:Չիկագոյի համալսարանի շրջանավարտներ
Կատեգորիա:Ամերիկացի մաթեմատիկոսներ
Կատեգորիա:Հրեա նոբելյան մրցանակակիրներ
Կատեգորիա:Սթենֆորդի համալսարանի շրջանավարտներ
Կատեգորիա:Կանադացի մաթեմատիկոսներ
Կատեգորիա:Կանադացի գիտնականներ
8-րդ հյուսիսային զուգահեռական

**8-րդ հյուսիսային զուգահեռականը** այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 8°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 
* Այս զուգահեռականի բոլոր կետերն ունեն հյուսիսային լայնության 8° (հս.լ. 8°) կոորդինատը։

### Աշխարհագրական անուններ
Հնդկական օվկիանոսում է գտնվում Ութ աստիճանի նեղուցը

### Սահմաններ
:

### Ցերեկվա տևողությունը
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝
* ամառվա արևադարձի ժամանակ՝ 12 ժամ 35 րոպե
* ձմեռվա արևադարձի ժամանակ՝ 11 ժամ 39 րոպե

### Զուգահեռականով հատվող տարածքները
* Գանա
* Թոգո
* Բենին
* Նիգերիա
* Քամերուն
* Չադ
* Կենտրոնաաֆրիկյան Հանրապետություն
* Հարավային Սուդան
* Եթովպիա
* Սոմալի/Եթովպիա սահման
* Սոմալի
* Հնդկական օվկիանոս, Արաբական ծովով
* Շրի Լանկա
* Հնդկական օվկիանոս
* Հնդկաստան
* Հնդկական օվկիանոս
* Թայլանդ
* Թայլանդի ծոց
* Հարավ-Չինական ծով
* Փիլիպիններ
* Խաղաղ օվկիանոս
* Մարշալյան կղզիներ
* Խաղաղ օվկիանոս
* Պանամա
* Խաղաղ օվկիանոս
* Պանամա
* Կոլումբիա
* Վենեսուելա
* Ատլանտյան օվկիանոս
* Սյերա Լեոնե
* Լիբերիա
* Գվինեա
* Քոթ դ'Իվուար
* Գանա

## Տես նաև
* 9-րդ հյուսիսային զուգահեռական
* 7-րդ հյուսիսային զուգահեռական

## Ծանոթագրություններ

Կատեգորիա:Հյուսիսային զուգահեռականներ
Ռոբերտ Մանդել

**Ռոբերտ Մանդել** (, ), կանադացի ականավոր տնտեսագետ, Նոբելյան մրցանակի դափնեկիր՝ արժութային կուրսերի տարբեր ռեժիմների պայմաններում դրամավարկային և բյուջետային (գանձարանային) քաղաքականության վերլուծության, ինչպես նաև օպտիմալ վալյուտային գոտիների վերլուծության համար (1999)։

## Կենսագրություն
Սովորել է Բրիտանական Կոլումբիայի, Վաշինգտոնի, Չիկագոյի համալսարաններում, Մասաչուսեթսի տեխնոլոգիական ինստիտուտում, որտեղ ստացել է դոկտորի աստիճան։ Դասավանդել է Ստենֆորդի և Չիկագոյի համալսարաններում։

Աշխատել է Միջազգային արժութային ֆոնդի գիտական բաժնում։ Սա հնարավորություն տվեղ ինչպես նյութեր հավաքել ուսումնասիրության համար, այնպես էլ որոշ մտքեր իրականացնել գործնականում։

Մանդելի աշխատանքների (բաց տնտեսություններում կայունարար քաղաքականության ուսումնասիրությունների մասին) հրատարակման հետ գրեթե միաժամանակ իր աշխատությունները հրատարակեց ՄԱՖ-ի մեկ այլ աշխատակից՝ Մարկուս Ֆլեմինգը։ Այս աշխատությունները դարձան նեոլիբերալիզմի տեսական հիմքը։ Ժամանակակից դասագրքերն օգտագործում են «Մանդել-Ֆլեմինգի մոդել» անվանումը որպես իդեալական մոդել որոշ փոքր երկրների բաց տնտեսությունների համար։ Սակայն ըստ վերլուծության խորության, ընդգրկվածության և ազդեցիկությամբ՝ Մանդելի վերլուծությունն ավելի նշանակալի է։

2009 թ. հունիսի 5-ին մասնակցել է միջազգային տնտեսագիտական ֆորումի Սանկտ Պետերբուրգ քաղաքում, որտեղ ակտիվորեն մասնակցել է քննարկումներին, այդ թվում՝ ՌԴ նախագահ Դմիտրի Մեդվեդևի հետ։

## Աշխատություններ
* The International Monetary System։ Conflict and Reform (1965)
* Monetary Theory։ Interest, Inflation and Growth in the World Economy (1971)

## Ծանոթագրություններ

## Արտաքին հղումներ
* Կենսագրությունը Նոբելյան մրցանակի կայքում 
* Մանդելի ներդրումները տնտեսագիտության մեջ  )

Կատեգորիա:Կանադացի տնտեսագետներ
Կատեգորիա:Չիկագոյի համալսարանի շրջանավարտներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Սենթ Լուիս Բլյուզ

**«Սենթ Լուիս Բլյուզ»** (անգլերեն՝ *St. Louis Blues*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Միսուրի նահանգի վարչական կենտրոն Սենթ Լուիս քաղաքում։ Հիմնադրվել է 1967 թվականին՝ երբ ընդլայնման արդյունքում լիգայի թիմերի քանակը վեցից դառնում է տասներկու։ Թիմի անվանումը տրված է ամերիկյան բլյուզ երգիչ Ուիլյամ Քրիստոֆեր Հենդիի «Saint Louis Blues» երգի պատվին։

Տան հանդիպումները «Բլյուզն» անցկացնում է Սենթ Լուիսի կենտրոնում տեղակայված «Սքոթրեյթ սենթր» մարզապալատում։

Համարվում է լիգայի ամենահին թիմը, որին երբևէ չի հաջողվել նվաճել Սթենլիի գավաթը։

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Դենիել Մաքֆադեն

**Դենիել Լ․ Մաքֆադեն** (, ), ամերիկացի ականավոր տնտեսագետ, Նոբելյան մրցանակի դափնեկիր՝ դիսկրետ ընտրության տեսության և վերլուծության մեթոդների զարգացման համար (2000)։ Հարավային Կարոլինայի համալսարանի առողջապահության տնտեսագիտության նախագահական պրոֆեսոր է և Բերկլիի Կալիֆոռնիական համալսարանի ասպիրանտուրայի պրոֆեսոր։

## Կենսագրություն
Ծնվել է 1937 թվականի հուլիսի 29-ին Հյուսիսային Կարոլինայի Ռոլի քաղաքում։ Ուսանել է Մինեսոտայի համալսարանում, որն ավարտել է՝ ստանալով բակալավրի աստիճան ֆիզիկայի բնագավառում։ Դրանից հինգ տարի անց՝ 1962 թվականին այդ նույն համալսարանում հաջողությամբ պաշտպանել է իր պատրաստած ատենախոսությունը և ստացել փիլիսոփայական գիտությունների դոկտորի աստիճան՝ տնտեսագետի մասնագիտացմամբ։ Մինեսոտայի համալսարանում ուսանելու շրջանում սերտորեն համագործակցել է Լեոնիդ Գուրվիչի հետ, ով նույնպես արժանացել է Նոբելյան մրցանակի տնտեսագիտության բնագավառում (2007 թվականին)։

1964 թվականին աշխատանքի անցնելով Բերկլիի Կալիֆոռնիական համալսարանում՝ դասախոսելուն զուգընթաց զբաղվել է գիտահետազոտական աշխատանքով։ 1974 թվականին մասնագետների դատին է ներկայացրել պայմանական լոգիտի իր կատարած վերլուծությունը։

1975 թվականին պարգևատրվել է Ջոն Բեյթս Քլարկի,  1986 թվականին՝ Ֆրիշի մեդալներով։ 1977 թվականին աշխատանքի է անցել Մասաչուսեթսի տեխնոլոգիական ինստիտուտում։ 1981 թվականին ընտրվել է ազգային ակադեմիայի անդամ։

1991 թվականին վերադարձել է Բերկլի, Կալիֆոռնիական համալսարանում հիմնել էկոնոմետրիկայի լաբորատորիա, որտեղ վիճակագրական հաշվարկներ են կատարվում տնտեսագիտկան հավելվածների համար։ Մաքֆադենը «Տնտեսագետները՝ հանուն խաղաղության և անվտանգության» («*Economists for Peace and Security*») կազմակերպության հոգաբարձուների խորհրդի անդամ է։ 2000 թվականին նա արժանացել է Էրվին Փլեյն Նեմերսի անվան մրցանակի՝ տնտեսագիտության բնագավառում։ 2006 թվականին ընտրվել է Ամերիկյան փիլիսոփայական ընկերության անդամ։ 2005-2006 թվականներին. եղել է Ամերիկյան տնտեսագիտական ընկերակցության նախագահ։

2011 թվականի հունվարին նշանակվել է Հարավային Կարոլինայի համալսարանի (USC) առողջապահության տնտեսագիտության նախագահական պրոֆեսոր, դասավանդել այդ համալսարանի տնտեսագիտական ֆակուլտետում, միաժամանակ՝ նաև Սոլ Փրայսի անվան պետական քաղաքականության դպրոցում։

Դենիել Մաքֆադենն իր ստացած Նոբելյան մրցանակը նվիրաբերել է Արևելյան ծոցի ընկերության հիմնադրամին՝ ի աջակցություն կրթության և արվեստի։

## Ծանոթագրություններ

## Արտաքին հղումներ
* Ինքնակենսագրությունը Նոբելյան մրցանակի կայքում 
* Daniel McFadden's homepage
*  includes the Prize Lecture 8 december 2000 *Economic Choices*
* 2000 Nemmers Prize in Economics
* 
* IDEAS/RePEc

Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Գուգենհայմի կրթաթոշակառուներ
Կատեգորիա:Մինեսոտայի համալսարանի շրջանավարտներ
Կատեգորիա:Տնտեսագիտության բնագավառում Նոբելյան մրցանակի դափնեկիրներ
Տորոնտո Մեյփլ Լիֆս

**«Տորոնտո Մեյփլ Լիֆս»** (անգլերեն՝ *Toronto Maple Leafs*), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է Կանադայի Օնտարիո նահանգի վարչական կենտրոն Տորոնտո քաղաքում։ Հիմնադրվել է 1917 թվականին։ «Չիկագո Բլեքհոքսի», «Դետրոյթ Ռեդ Ուինգսի», «Մոնրեալ Կանադիենսի», «Նյու Յորք Ռենջերսի» և «Բոստոն Բրուինսի» հետ մտնում է NHL-ի «օրիգինալ վեցյակի» մեջ։ Մինչև 1919 թվականը կրել է «Տորոնտո Արենաս» անվանումը, որից հետո թիմի նոր սեփականատերերը թիմն անվանափոխում են «Տորոնտո Սենթ Պատրիկս»։ 1927 թվականին թիմը կրկին նոր սեփականատեր է ձեռք բերում և վերջնականապես անվանափոխվում «Տորոնտո Մեյփլ Լիֆս»։

Սթենլիի գավաթն ակումբը նվաճել է 13 անգամ և այդ ցուցանիշով զիջում է միայն «Մոնրեալ Կանադիենսին» (24 տիտղոս)։

1999 թվականից տան հանդիպումները «Բրուինսն» անցկացնում է «Էյր Կանադա սենթր» մարզապալատում։

## Արտաքին հղումներ
* Պաշտոնական կայք 
* Պաշտոնական Յութուբ էջ
* Պաշտոնական Թվիթեր էջ
* Պաշտոնական Ֆեյսբուք էջ

Կատեգորիա:Հոկեյի ազգային լիգայի (NHL) ակումբներ
Տամպա Բեյ Լայթնինգ

[thumb|«Տամպա Բեյ Լայթնինգն» ընդդեմ «[Օտավա Սենատորզի»]]

**«Տամպա Բեյ Լայթնինգ»** (անգլերեն՝ *Tampa Bay Lightning*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Ֆլորիդա նահանգի Տամպա քաղաքում։ Հիմնադրվել է 1991 թվականին և առաջնաելույթն սկսել 1992-93 մրցաշրջանում։

Սթենլիի գավաթն ակումբը նվաճել է 1 անգամ՝ 2004 թվականին՝ մինչ այդ համարվելով լիգայի ետնապահ թիմերից մեկը։

Տան հանդիպումներն անցկացնում է «Ամալի արենա» մարզապալատում։

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Դալաս Սթարզ

**«Դալաս Սթարզ»** (անգլերեն՝ *Dallas Stars*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Տեխաս նահանգի Դալաս քաղաքում։ Հիմնադրվել է Բլումինգ քաղաքում (Մինեսոտա նահանգ)՝ 1967 թվականին, որպես «Մինեսոտա Սթարզ»։ 1993–94 մրցաշրջանին ընդառաջ տեղափոխվել է Դալաս։

Տան հանդիպումներն անցկացնում է «Ամերիքըն էյրլայնս սենթր» մարզապալատում։

Պատմության ընթացքում թիմն հաղթել է 7 դիվիզիոն տիտղոս, երկու Նախագահական գավաթ, երկու Արևմտյան կոնֆերենցիայի տիտղոս և մեկ անգավ նվաճել է Սթենլիի գավաթը (1998–99)

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Ջորջ Աքերլոֆ

**Ջորջ Աքերլոֆ** (, ), ամերիկացի ականավոր տնտեսագետ, Նոբելյան մրցանակի դափնեկիր՝ ասիմետրիկ տեղեկատվությամբ շուկաների վերլուծության համար (2001)։ Տեղեկատվական տնտեսագիտական տեսության հիմնադիր։ Հայտնի է նաև աշխատանքի շուկայի իր հետազոտություններով, հատկապես՝ ոչ շուկայական աշխատավարձերի ոլորտում, որն այժմ հիմք է հանդիսանում մակրոտնտեսագիտության նորքեյնսականական դպրոցի ձևավորման համար։

## Կենսագրություն
Ծնվել է 1940 թ. հունիսի 17-ին Կոնեկտիկուտ նահանգի Նյու Հևեն քաղաքում Յեյլի համալսարանի պրոֆեսորի, Շվեդիայից ներգաղթյալ Գոստա Ակերլոֆի ընտանիքում։ Մայրը՝ Ռոզալին (օրիորդական ազգանունը՝ Հիրշֆելդեր), Գերմանիայից ներգաղթած հրեա ընտանիքից էր։

Ուսումն սկսելով Յելի համալսարանում (1962 թ. ստացել է տնտեսագիտության բակալավրի աստիճան)՝ Աքերլոֆն ավարտեց Մասաչուսեթսի տեխնոլոգիական ինստիտուտը (1966 թ. ստացավ դոկտորի աստիճան)։ Ուսումն ավարտելուց հետո գրեթե միշտ դասավանդում էր Բերկլիի Կալիֆորնիայի համալսարանում։ 1967-1968 թթ. աշխատել է որպես պրոֆեսոր Հնդկաստանի վիճակագրական ինստիտուտում, 1973 թ. եղել է նախագահ Նիքսոնի տնտեսագիտության գծով խորհրդականների կոմիտեի աշխատակիցներից մեկը։ 1978 թ. Ակերլոֆը տեղափոխվում է Լոնդոնի տնտեսագիտական և քաղաքագիտական դպրոց, սակայն 1980 թ. վերջնականապես վերադառնում է Բերկլիի Կալիֆորնիայի համալսարան։

Ակերլոֆի կինը՝ Ջանեթ Յելենը, հայտնի տնտեսագետ է, 2004-2010 թթ. Սան Ֆրանցիսկոյի դաշնային պահուստային բանկի նախագահը, 2010 թ. հոկտեմբերից՝ ԱՄՆ դաշնային պահուստային համակարգի ղեկավար խորհրդի փոխնախագահ, իսկ 2014 թ. փետրվարի 3-ից՝ ԱՄՆ դաշնային պահուստային համակարգի ղեկավար։

Առավել հայտնի է Աքերլոֆի «Լիմոնների» շուկա․ որակի անորոշություն և շուկայական մեխանիզմ աշխատությունը։

## Աշխատություններ
* George A. Akerlof. The Market for «Lemons»։ Quality Uncertainty and the Market Mechanism // The Quarterly Journal of Economics (1970)
* Identity Economics. How our idetites shape our work, wages, and well-being
* Spiritus Animalis

## Ծանոթագրություններ

## Արտաքին հղումներ
* Ինքնակենսագրությունը Նոբելյան մրցանակի կայքում 
* Ջորջ Աքերլոֆի լիմոնները 
* Ջորջ Աքերլոֆ

Կատեգորիա:Ամերիկացի տնտեսագետներ
Կատեգորիա:Տնտեսագիտության բնագավառում Նոբելյան մրցանակի դափնեկիրներ
Կատեգորիա:Ամերիկացի նոբելյան մրցանակակիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:20-րդ դարի ամերիկացի տնտեսագետներ
Կատեգորիա:Եյլի համալսարանի շրջանավարտներ
Կատեգորիա:Հրեա նոբելյան մրցանակակիրներ
Մելիտոն Սարդեցի

**Մելիտոն Սարդեցի** (), նշանավոր եկեղեցական և աստվածաբան, ներկացրել է Փոքրասիական աստվածաբանությունը:

Նրա կյանքի և գործունեության մասին մանրամասն տեղեկություններ չունենք։ Հայտնի է միայն, որ 160-180 թվականներին եղել է Լիդիայի Սարդիս քաղաքի եպիսկոպոսը։

Եվսեբիոսը հիշատակում է Մելիտոն Սարդեցու շուրջ 20 գրքերի անունները, որոնցից ամբողջությամբ պահպանվել է միայն «Զատկի մասին» երկը, հատվածներ «Ջատագովություն»-ից և «Ընտրանի» երկի առաջաբանը։

## Ծանոթագրություններ

## Աղբյուրներ
* Եզնիկ Ծ. վարդապետ Պետրոսյան, Հայրաբանություն, գիրք Ա, Էջմիածին, 1996։

Կատեգորիա:Եկեղեցու հայրեր
Իշխանության մատանիներ

**Իշխանության մատանիներ,** Թոլքինի վիպաշարում ներկայացվող Միջերկրում ստեղծված կախարդական մատանիներ են, որոնք ստեղծվել են Սաուրոնի անմիջական մասնակցությամբ և ի սկզբանե նախատեսված էին ժողովուրդների ներդաշնակության պահպանման և իշանության պահպանման համար։ Իշանության մատանիները 20-ն էին․ երեքը պատկանում էին էլֆերին, յոթը՝ դվորֆներին, ինը՝ մարդկանց, և մեկը Համիշխանության մատանին էր, որը ստեղծվել էր առանց այլոց իմացության անձամբ Սաուրոնի կողմից Դում լեռան խառնարանում։
Սաուրոնը օգտագործում էր մատանիները Միջերկրի բոլոր ազգերին իրեն ենթարկեցնելու համար, որը իրագործում էր Համիշխանության մատանու միջոցով՝ միակ մատանու, որն իշանություն ուներ մյուս մատանիների նկատմամբ։
Ալուստանտե (քաղաք)

**Ալուստանտե** (), քաղաք և մունիցիպալիտետ Իսպանիայում, գտնվում է Գվադալախարա շրջանի մեջ՝ Կաստիլիա և Լա Մանչ ինքնավար մարզերի կազմի մեջ։ Մունիցիպալիտետը գտնվում է Սենիորո դե Մոլինա Ալտո Տախո շրջանի մեջ։ Տարածքը կազմում է 93,59 կմ²։ Բնակչությունը 228 մարդ (ըստ 2010 թվականի)։

## Ալուստանտեի ժողովրդագրական զարգացում
1900 թվականին Ալուստանտեի բնակչությունը եղել է 1.187 բնակիչ։

## Ծանոթագրություններ

## Արտաքին հղումներ
* Պաշտոնական կայքը
* Ալուստանտեի պատմությունը 
* Arte en Alustante 
* Ալուստանտեի բնություն 
* Մշակութային ընկերակցություն
* Casa Rural «El Pilar»
* Apartamentos de turismo rural «La Tejera» 
* Mapa

Կատեգորիա:Իսպանիայի քաղաքներ
Օտտավա Սենատորզ

**«Օտտավա Սենատորզ»** (անգլերեն՝ *Ottawa Senators*, ֆրանսերեն` *Sénateurs d'Ottawa*), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է Կանադայի  մայրաքաղաք Օտտավայում։ Հիմնադրվել է 1990 թվականին։

Տան հանդիպումներն անցկացնում է «Քընեդիան թայր սենթր» մարզապալատում։

## Արտաքին հղումներ
* Պաշտոնական կայք

Կատեգորիա:Հոկեյի ազգային լիգայի (NHL) ակումբներ
Երևանի ֆուտբոլի ակադեմիայի մարզադաշտ

**Երևանի ֆուտբոլի ակադեմիայի մարզադաշտ**, պաշտոնական անվանումը՝ **«Հայաստանի ֆուտբոլի ֆեդերացիայի Տեխնիկական կենտրոն-ակադեմիայի մարզադաշտ»**, ֆուտբոլի համար նախատեսված մարզադաշտ Հայաստանի մայրաքաղաք Երևանում։ Գտնվում է Ավան համայնքում, և այդ պատճառով երբեմն անվանվում է Ավանի ակադեմիայի մարզադաշտ։ Կառուցվել ու բացվել է 2013 թ., Հայաստանի ֆուտբոլի ֆեդերացիայի Տեխնիկական կենտրոն-ակադեմիայի տարածքոմ։ Մարզադաշտը տեղավորում է 1428 հանդիսական։ Այն ունի մեկ դրիպունա որը տեղակայված է մարզադաշտի արևմտյան եզրում։

Մարզդաշտը բացվել է 2013 ապրիլի 29-ին։ Բացման պատիվը տրվել էր Երևանի քաղաքապետ Տարոն Մարգարյանին։

Մարզադաշտը հիմնականում ծառայում է որպես Հայաստանի առաջնության բարձրագույն խմբում հանդես եկող «Փյունիկ» թիմի տնային հանդիպումների վայր։

## Ծանոթագրություններ

Կատեգորիա:Հայաստանի ֆուտբոլային մարզադաշտեր
Կատեգորիա:Մարզադաշտեր Հայաստանում
Երևանի ֆուտբոլի ակադեմիա

Պաշտոնական՝ **Հայաստանի ֆուտբոլի ֆեդերացիայի Տեխնիկական կենտրոն-ակադեմիա**, ավելի հայտնի է որպես **Երևանի ֆուտբոլի ակադեմիա**, ֆուտբոլի մարզումների համար նախատեսված ժամանակակից ակադեմիա է Հայաստանի մայրաքաղաք Երևանում։ Ակադեմիայի շինարարությունը սկսվել է 2007 թվականին։ Բացվել է 2010 թ.-ի սեպտեմբերի 1-ին Երևանի Ավան վարչական շրջանում՝ Հայաստանի ֆուտբոլի ֆեդերացիայի կողմից։ Պաշտոնական բացումն ազդարարել են Հայաստանի նախագահ Սերժ Սարգսյանը, ՈՒԵՖԱ-ի նախագահ Միշել Պլատինին և ՀՖՖ նախագահ Ռուբեն Հայրապետյանը։ Ակադեմիայի գլխավոր նպատակն է զարգացնել հայկական ֆուտբոլը։ Կենտրոը ծառայում է բոլոր այն երեխաների և երիտասարդների համար, ովքեր սիրում են ֆուտբոլը։

Մարզահամալիրը ներառում է ֆուտբոլային 9 կանոնավոր չափսերով խաղադաշտ որոնցից մեկն ունի արհեստական խոտածածկ, 4 թենիսի խաղադաշտ, լողավազաններ՝ բացօթյա և փակ, մարզադահլիճ, ֆիթնես կենտրոն, հյուրանոցային համալիր և այլ ծառայություններ։ 2013 թվականից, կենտրոնի տարածքում գործում է նաև Երևանի ֆուտբոլի ակադեմիայի մարզադաշտը։

Այժմ, կենտրոնը խոշորագույնն է Հարավային Կովկասում ու լավագույններից մեկը՝ Եվրոպայում։

## Աղբյուրներ

Կատեգորիա:Ֆուտբոլային մարզադաշտեր
Կատեգորիա:Մարզադաշտեր Հայաստանում
Անահայմ Դաքս

**«Անահայմ Դաքս»** (անգլերեն՝ *Anaheim Ducks*) ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Խաղաղօվկիանոսյան դիվիզիոնում։ Տեղակայված է ԱՄՆ Կալիֆորնիա նահանգի Անահայմ քաղաքում։

Հիմնադրվել է «Ուոլտ Դիսնեյ» ընկերության կողմից՝ 1993 թվականին և անվանվել **«Մայթի Դաքս օֆ Անահայմ»** (անգլ.` *Mighty Ducks of Anaheim*, թարգ.` *Անահայմի հզոր բադիկներ*)` համանուն կինոստուդիայի կողմից 1992 թվականին նկարահանված «Հզոր բադիկներ» մանկական ֆիլմի անվանմամբ։ 2005 թվականին «Դիսնեյն» ակումբը վաճառում է գործարար ամուսիններ Հենրի և Սյուզան Սեմյուելիներին, ովքեր որոշում են ակումբն անվանափոխել որպես «Անահայմ Դաքս»։

Շուրջ 20 տարվա գոյության ընթացքում թիմին հաջողվել է 10 անգամ դուրս գալ փլեյ-օֆֆ, նվաճել 3 խաղաղօվկիանոսյան դիվիզիայի տիտղոսներ (2006–07, 2012–13 և 2013–14 մրցաշրջաններին), երկու Արևմտյան կոնֆերենցիայի առաջնություններ (2002–03 և 2006–07 մրցաշրջաններին), ինչպես նաև մեկ անգամ դառնալ Սթենլիի գավաթակիր (2006–07 մրցաշրջանում)

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Կնքամայրը (ֆիլմ)

**Կնքամայր** (), ամերիկյան կրիմինալ դրամա, նկարահանված է 1997 թվականին։ Հեռուստատեսային ֆիլմ է, որը բաղկացած 2 մասից։ Նկարահանվել է ռեժիսոր Դևիդ Գրինի կողմից Լինդա Լա Պլանտայի «Մաֆիայի լավագույն կեսը» վեպի հիման վրա։ Ֆիլմի պրեմիերան տեղի է ունեցել CBS (Սի Բի Ես) ալիքում 1997 թվականի նոյեմբերի 16-ին և 17-ին։

## Սյուժե
Լուչիանոյի մաֆիոզական կլանը համարվում էր ամենամեծը։ Այնպես է պատահում, որ կլանի բոլոր տղամարդկանց և տղա երեխաներին սպանում են, և խաղի մեջ են մտնում ընտանիքի կանայք, քույրերը և դստրերը։ Սոֆիայի երեխաններին սպանող Լուկան, փորձում է շահել նրա հավատարմությունը։ Սակայն Սոֆիան չգիտի, որ Լուկան նրա որդին է, որին նա թողել էր դեռ մանուկ հասակում։ Վերջ ի վերջո Սոֆիան հասկանում է, որ Լուկան է սպանել կլանի տղամարդկանց, և դանակահարում է նրան։ Դանակահարելուց հետո Սոֆիան տեսնում է Լուկայի վզից կախված մի մեդալիոն, որը նա տվել էր իր տղային ծննդյան օրը, և հարցնում է, թե ով է նրան տվել այդ մեդալիոնը, Լուկան պատասխանում է, թե իր մայրը։ Սոֆիան դառնում է ընտանիքի գլխավոր անձը, իր եղբոր աղջկան ամուսացնում է մի ազդեցիկ մաֆիոզի հետ, և գտնելով իր մեջ վրեժխնդրության ուժ, նա սկսում է մեկը մյուսի հետևից վերացնել իր թշնամիներին։

## Դերերում
* Նաստասյա Կինսկի - *Սոֆիա Լուչանո, Կոսնստանտինո Լուչանոյի կինը*
* Վանեսսա Ռեյդգրեյվ - *Գրացիելլա Լուչանո, դոն Ռոբերտո Լուչանոյի կինը*
* Դենիս Ֆարինա - *դոն Ռոբերտո Լուչանո, Լուչանո կլանի ղեկավարը*
* Ջենիֆեր Թիլի - *Մոյրա Լուչանո, Ֆրեդերիկո Լուչանոյի կինը*
* Իլիանա Դուգլաս - *Թերեզա Սկորպիո Լուչանո, Ալֆրեդո Լուչանոյի կինը*
* Ջեյմս Մարսդեն - *Լուկա, Սոֆիայի և Մայքլի որդին*
* Ջինա Ֆիլիփս - *Ռոզա Լուչանո, Թերեզայի և Ալֆրեդո Լուչանոյի դուստրը*
* Ռիչարդ Ջոզեֆ Փոլ - *Կոնսռանտինո Լուչանո, դոն Լուչանոյի որդին*
* Ու. Էրլ Բրաուն - *Ֆրեդերիկո Լուչանո, դոն Լուչանոյի որդին*
* Թոնի Մաջիո - *Ալֆրեդո Լուչանո, դոն Լուչանոյի որդին*
* Ռիչարդ Փորթնոու - *Էտնոնի Մորենո*
* Թոնի Լո Բյանկո - *Պյետրո Կորոլլա*
* Ֆրանկո Ներո - *Մարիո Դոմինո*
* Պիտեր Բոգդանովիչ - *Վիտո Ջանկամո*
* Քրսիտոֆեր Շոու - *Ջորջիո Կորոլլա*

## Հետաքրքիր փաստեր
* Նկարի կարգախոսն է. Hell hath no fury like the women of… [Bella Mafia]
* Ֆիլմի օրիգինալ անվանումը հենց վեպի անվանումն է «Գեղեցիկ մաֆիա» (Ռուսաստանում վեպը հրատարակվել է «Մաֆիայի լավագույն կեսը» անվանումով), սակայն ռուս ներկրողները փոխել են անունը, դարձնելով «Կնքամայրը»։ Ինչ ել որ լինի անվանումը, քննադատների մեծ մասը ֆիլմը համարում են «Կնքահայրը» ֆիլմի կանացի տարբերակը։

## Արտաքին հղումներ
* Ֆիլմը ''IMDB.Com'' կայքում

Կատեգորիա:1990-ականների ամերիկյան ֆիլմեր
Կատեգորիա:1997 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դևիդ Գրինի ֆիլմեր